Hyjnesha e Varoshit

Hyjnesha e Varoshit është një artefakt arkeologjik i gjetur në lokalitetin arkeologjik të Varoshit rreth 2 km në juglindje të qytetit të Ferizajit. Hyjnesha e Varoshit paraqet një lloj idhulli antropomorf të kohës së neolitit.

 Përmbledhje 
Hyjnesha e Varoshit është një figurinë femre e epokës së neolitit të hershëm, e punuar nga argjila e kuqe. U gjet rastësisht në vendbanimin neolitik në fshatin Varosh, pranë Ferizajt. Figurina ka trajtë të shtyllëzës së zgjatur, me duar të paformuara mirë dhe gjinj të theksuar (8 cm). Sytë janë dhënë me dy vija paralele horizontale dhe ka hundë të drejtë e të zgjatur në maje. Flokët e trajtësuar me vija të thelluara ia mbulojnë pjesën e sipërme të kokës dhe i bien mbi shpinë. Veshët janë paraqitur anash fytyrës më anë të dy shtesave konike. Paraqitja e gjinjve të theksuar e personifikon si hyjneshë të pjellorisë të mijëvjeçarit V p.e.r.  Kosovo Archaeological Guide, Milot Gashi, p.19, Kosovo Ministry of Culture, Youth and Sports and Archaeological Institute of Kosovo, 2012. 

 Galeria 

 Shih edhe 
 Muzeu i Ferizajt
 Menada e Tetovës
 Arkeologjia e Ferizajt
 Busti i Gruas Dardane
 Lokaliteti neolitik i Varoshit
 Lokaliteti arkeologjik i periudhës së bronzit në Varosh

Kategoria:Arkeologjia e Kosovës
Kategoria:Arkeologjia e Ferizajt
Kategoria:Perëndesha ilire
 Referime